
Radlje ob Dravi, 4. 6. 2026

ZAPISNIK 2. SEJE SVETA STARŠEV PREDSTAVNIKOV VRTCEV RADLJE OB DRAVI, VUHRED IN REMŠNIK


Seja je potekala v četrtek, 4.6.2026 v prostorih OŠ Radlje ob Dravi (zbornica).

Prisotni: 
- predstavniki oddelkov
- g. Damjan Osrajnik ravnatelj OŠ Radlje ob Dravi
- ga. Špela Rus pomočnica ravnatelja za vrtec

DNEVNI RED:
1. Pregled dnevnega reda
2. Delo v zadnjem mesecu pred počitnicami
3. Pobude in predlogi staršev ob začetku šolskega leta

Ga. Špela Rus in ga. Tjaša Vučič pozdravijo vse zbrane na sestanku. Ga. Tjaša predstavi dnevni red, katerega vsi potrdijo.

Ga. Špela prične s pregledom dnevnega reda.
Predstavi dogajanje v vrtcu in pove katere dejavnosti so se vse zvrstile in so se jih otroci z veseljem udeležili, torej smučarski tečaj, plavalni tečaj, vrtec v naravi (27 otrok).

"Ga. Tjaša predstavi trenutno stanje glede ureditve peskovnika na Remšniku. Pobuda staršev je bila, da se postavi peskovnik z lesenimi igračami (brez mivke), po vzoru začasnega peskovnika, ki ga je v preteklem vrtčevskem letu uredila ga. Lidija Šmid. Občina je na pobudo za postavitev peskovnika posredovala pisni odgovor, ki ga ga. Tjaša prebere prisotnim. Glede nadaljnjih aktivnosti in najprimernejše rešitve se bosta vrtec oziroma šola usklajevala z Občino.
Ravnatelj izpostavi skrb glede možnosti poškodb in vandalizma, če bi bil peskovnik nameščen zunaj ograje. Kot možna rešitev se predlaga razširitev ograje, tako da bi bil peskovnik umeščen znotraj ograjenega prostora, kjer so že postavljena igrala. S tem bi se preprečil dostop do peskovnika izven delovnega časa vrtca in šole ter zagotovila večja varnost in zaščita opreme."

Predstavnica igralnice 6 poda predlog s strani staršev, da se nad obešalniki za odlaganje stvari postavijo omarice kamor bodo otroci lahko odlagali svoje stvari. Ga. Špela in g. Damjan odgovorita, da bosta preverila možnosti izvedbe le-tega.

Predstavnica iz Vuhreda v imenu staršev se lepo zahvali in pohvali vzgojiteljici Duško in Sonjo glede zelo dobro izpeljane interesne dejavnosti; ples. Vse pohvale tudi, da so se lahko otroci v okviru te dejavnosti udeležili regijskega tekmovanja v Laškem o katerem so še dolgo z navdušenjem pripovedovali.

Več predstavnikov izpostavi, da ta vrtec res zelo dobro dela, saj se dogaja res veliko, otroci lahko doživijo in izkusijo marsikaj, pohvala tudi za glasbeni vrtec, ki daje otrokom veliko zanimanje za ukvarjanje z glasbo. 

Predstavnica iz oddelka Radlje izpostavi, če bi bilo možno, da bi se fotografije na e-asistenta objavljale bolj pogosto. Ga. Špela pove, da bo to predlagala strokovnim delavkam. 

Predstavnica poda predlog, če bi se lahko na e-asistentu objavil kratek zapis dejavnosti za neko obdobje (mogoče mesečno), torej to kar otroci počnejo v vrtcu, saj marsikateri otrok doma ne pove veliko o tem kaj so v vrtcu počeli, o čem so se pogovarjali, predelali,... 

Ponovno vprašanje glede rampe, ali bi lahko bila odprta popoldan? Ravnatelj pove, da to ni mogoče, zaradi varnosti otrok in ker je to šolski prostor.


Seja je bila končana ob 17.30.

Zapisnik je zapisala Diana Petrovič.



								Predsednica sveta staršev vrtca
								                  Tjaša Vučič

